《绍兴己巳游洞霄》
宋代·杨偰

青山九锁隔凡缘，福地潜通小有天。
古洞落花春寂寂，空山乱石水涓涓。
金丹翠箬藏千岁，芝草琅玕定几年。
惆怅何时谢尘事，山中长作地行仙。

作者简介：杨契，字子宽，代州崞县（今山西原平东北）人。存中子。高宗绍兴十五年（一一四五）进士，擢国子监主簿。十九年，知大宗正丞。二十二年，直秘阁。二十五年，为驾部员外郎。二十七年，试秘书少监，迁宗正少卿。二十九年，权工部侍郎，奉祠提举祐神观。三十二年，知舒州（《建炎以来系年要录》卷一五四、一五九、一六三、一七○、一七六、一八一、一九九）。谥惠懿。今录诗二首。